‘মায়ের উৎসাহই ছিল আমার বড় প্রেরণা’ | BreakingNews.com.bd
(ঢাকা ও পার্শ্ববর্তী এলাকায় আজকের সময়সূচি)
ইফতারঃ pm, সেহরীঃ am
English
ঢাকা, শুক্রবার, ২৩ জুন ২০১৭, ০৬:১৭ পূর্বাহ্ন (
প্রচ্ছদ
জাতীয়
রাজনীতি
আইন-আদালত
অর্থ-বাণিজ্য
রাজধানী
আন্তর্জাতিক
খেলাধুলা
বিনোদন
মিডিয়া
তথ্য প্রযুক্তি
৮ বিভাগ
শিক্ষাঙ্গন
প্রবাস
লাইফস্টাইল
ভারত
স্বাস্থ্য
মজার খবর
আরো
শিল্প-সাহিত্য
পরিবেশ
মতামত
সাক্ষাৎকার
শিরোনাম:
২৫ জুন সব সিনেমা হল বন্ধের ঘোষণা
বাজেট পাস হলেই বিএনপির মুখ বন্ধ হবে: কাদের
প্রধানমন্ত্রীর ইমেজ রক্ষায় বাজেট নিয়ে নাটক: রিজভী
আফগানিস্তানে গাড়ি বোমা হামলায় নিহত ২০
খারাপ কর্মক্ষেত্রের তালিকায় বাংলাদেশ নবম
খালেদার মামলার পরবর্তী শুনানি ২৯ জুন
থেমে থেমে চলছে ঈদযাত্রা
ভনের সেরা একাদশে সাকিব
বাসস্ট্যান্ডে ঘরমুখোদের উপচে পড়া ভিড়
‘মায়ের উৎসাহই ছিল আমার বড় প্রেরণা’
ইয়াসির আরাফাত তূর্য
প্রকাশিত : মঙ্গলবার, ০৭ মার্চ ২০১৭, ০২:১৬
অঅ-অ+
সাম্প্রতিককালে সারা বিশ্বের অলিম্পিক গেমস প্রেমীরা মার্কিন সাঁতারু ও জলদানব হিসেবে খ্যাত মাইকেল ফেল্পস বা জ্যামাইকান স্পিডস্টার উসাইন বোল্ট অলিম্পিকের এক আসরে একাধিক স্বর্ণপদক লাভ করলে তেমন হওয়ার কিছু নেই। কিন্তু ঢাকা বিশ্ববিদ্যালয়ের ইতিহাসে কোন সমাবর্তনে এক ব্যক্তির একাধিক স্বর্ণপদক লাভ করা (গত ৪ মার্চ, শনিবার ঢাবির ৫০তম সমাবর্তনের পূর্ব পর্যন্ত) ছিলো ঢাবির প্রাক্তন ও বর্তমান শিক্ষার্থীদের জন্য অবাক হবার মতই ঘটনা। এদিন ঢাবির ইতিহাসের প্রথম গ্রাজুয়েট হিসেবে কুড়িগ্রাম জেলার উলিপুর উপজেলার খয়রাত হোসেন ও বেগম সামসুন্নাহার দম্পতির দ্বিতীয় সন্তান আবু সুফিয়ান সম্রাট সবাইকে অবাক করে দিয়ে ঢাকা বিশ্ববিদ্যালয়ের শিক্ষা জীবনে কৃতীত্বের স্বাক্ষর রাখায় ঢাবি কর্তৃপক্ষ তাঁকে ৪টি স্বর্ণপদক প্রদান করেন। ইতিমধ্যে পরিচিত মহলের সবাই তাঁকে “দ্য মেডেলিস্ট, দ্য গোল্ডেন বয়, ফেন্টাস্টিক ফোর মেডেলিস্ট” ইত্যাদি নাম ধরে ডাকা শুরু করেছে বলেও জানা যায়।
তিনি বিচারপতি মোস্তফা কামাল স্বর্ণপদক, ড. জালাল আলমগীর স্বর্ণপদক, অধ্যাপক ড. মো: মোস্তফা চৌধুরী স্বর্ণপদক এবং ঢাবির ৫০তম সমাবর্তন স্বর্ণপদক মিলিয়ে সর্বমোট ৪টি স্বর্ণপদক লাভ করেন। যা তাঁকে সমাবর্তন ইতিহাসে একক ব্যক্তি হিসেবে সর্বোচ্চ স্বর্ণপদকধারীর খ্যাতি এনে দেয়। তিনি ঢাবির রাষ্ট্রবিজ্ঞান বিভাগে ২০১০-২০১১ সেশনে ভর্তি হয়ে কৃতিত্বের সাথে ২০১৪ সালে স্নাতক ও ২০১৫ সালে স্নাতকোত্তর সম্পন্ন করেন। 'আমেরিকার, নিউজার্সির, সাউথ এশিয়ান জার্ণালে Bangladesh Developement Model : Challanges of Sustainability শিরোনামের গবেষণাপত্র লিখেছেন তিনি। 'ব্রেকিংনিউজের ঢাবি ক্যাম্পাস প্রতিনিধি ইয়াসির আরাফাত তূর্যের সাথে একান্ত স্বাক্ষাতকারে তিনি তার সাফল্যের পেছনের গল্প ও ভবিষ্যৎ পরিকল্পনার কথা তুলে ধরেন:
ব্রেকিংনিউজ :  ভাইয়া, কেমন আছেন ?
আবু সুফিয়ান সম্রাট :  আলহামদুলিল্লা্‌ খুবই ভালো আছি,আপনি?
ব্রেকিংনিউজ : ভাল আছি ;  ঢাকা বিশ্ববিদ্যালয়ের এ যাবত কালের রেকর্ড সাফল্যে আপনার নিজের অনুভূতি কেমন?
আবু সুফিয়ান : অনুভূতি নিঃসন্দেহে খুবই ভালো । আমার সাফল্যে আমি বেশ রোমাঞ্চিত-ও বটে । এখন অনেকেই দেখা হলে আমাকে ‘দ্য গোল্ডেন বয়’ বলে সম্বোধন করে যা আমার গৌরবকে বহু অংশে বাড়িয়ে দেয়।
ব্রেকিংনিউজ : আপনার গোল্ডেন বয় হয়ে ওঠার গল্পটি জানতে চাই
আবু সুফিয়ান : আমি আসলে রংপুর বিভাগের কুড়িগ্রামের একটি প্রান্তিক অঞ্চল থেকে উঠে এসেছি, পারিবারিক সূত্রে ষষ্ঠ শ্রেনি থেকে দ্বাদশ শ্রেনি পর্যন্ত পড়াশুনা্র পাশাপাশি ব্যবসায়ের সাথে জড়িত ছিলাম । ছাত্রের চেয়ে ব্যবসায়ী হিসেবেই বেশি চিহ্নিত হতাম এক সময়। ছোট বেলা থেকেই অবশ্য পড়াশুনা ও সৃজনশীল কাজের প্রতি আমার কিছুটা আগ্রহ ছিলো। বিশেষ করে, বিভিন্ন ধরনের লেখালেখি,আড্ডাবাজি,একক অভিনয়। একক অভিনয়ে আমি বিভাগীয় পর্যায়ে আসতে পেরেছিলাম। বাবা ছোটবেলা থেকেই চাইতেন যে আমি একজন ভাল ব্যবসায়ী হই,কিন্তু মা আমাকে পড়াশুনায় উৎসাহ দিতেন। মায়ের উৎসাহই আমাকে এই অবদি আসতে প্রেরণা জুগিয়েছে । তবে ঢাবিতে পড়তে পারবো তা কখনো ভাবিনি।
ব্রেকিংনিউজ : ঢাবিতেই পড়তে হবে এ স্বপ্ন কবে থেকে দেখা শুরু করলেন?
আবু সুফিয়ান : আমার মা-বাবার একটি ভাল দিক ছিল যে, তাঁরা ছোটবেলা থেকেই আমাকে বিভিন্ন জায়গায় ঘুরতে নিয়ে যেতেন । যখন আমার বয়স সাত কি আট বছর তখন বাবা মা আমাকে ঢাবিতে ঘুরতে নিয়ে এসেছিলেন। সে সময় ঢাবিতে প্রচুর কাঠবিড়ালী ছিল,এছাড়া এখানকার বায়োডাইভার্জিটি তখন খুবই চমৎকার ছিল। আমি কাঠবিড়ালীর পেছন পেছন দৌড়ে ছিলাম সেদিন। সেদিন থেকেই আমি এখানে পড়ার জন্য স্বপ্ন দেখা শুরু করেছিলাম ।
ব্রেকিংনিউজ : এই সাফল্য অর্জনে আপনার ব্যক্তিগত প্রচেষ্টা সম্পর্কে কিছু বলুন।
আবু সুফিয়ান : আমার অগাধ প্রচেষ্টা সর্বদা অব্যাহত ছিল এবং আছে। আমি আমার বিভাগকে ভিষণ ভালবাসি, রাষ্ট্রবিজ্ঞানের প্রতি ভালবাসা থেকেই চেষ্টা করেছি আমার বিষয় ও তত্ত্বীয় বিষয়গুলোকে বিশেষ প্যারাডাইমের আঙ্গিকে দেখার চেষ্টা করে দেশ-বিদেশের বিভিন্ন জার্নাল ও পত্রপত্রিকায় লেখালেখির চেষ্টা করেছি । শুধুমাত্র বিষয়ের প্রতি ভালোবাসা থেকেই আমি  জানার চেষ্টা করেছি । আমি কখনোই প্রথম দ্বিতীয় হওয়ার চিন্তা না করে আগ্রহের সাথে জানার চেষ্টা করেছি। যা আমাকে অকেনটাই এগিয়ে দিয়েছে।
ব্রেকিংনিউজ : আপনার সফল হবার পেছনের যাদের অবদান রয়েছে তাদের সম্পর্কে বলুন?
আবু সুফিয়ান : আমার অর্জনের পেছনে আমার নিজের কৃতিত্বের চেয়ে অন্যদের কৃতিত্বই বেশি। বিশেষ করে সর্বপ্রথমেই আমার মা-বাবার অসামান্য অবদান রয়েছে এবং আমার বড় ভাই শামীম আহমেদের দিক নির্দেশনা আমাকে এগিয়ে যেতে সাহস জুগিয়েছে। এছাড়া, আমার বিভাগ, আমার প্রাথমিক বিদ্যালয় থেকে বিশ্ববিদ্যালয় পর্যন্ত সকল শিক্ষকই আমাকে উৎসাহ দিয়েছেন। বিশেষ করে আমার বিভাগের শিক্ষকগণ, আমার বিশ্ববিদ্যালয়ের মাননীয় উপাচার্য স্যার ও প্রো ভিসি মহোদয়সহ সবাই আমার বিভিন্ন সময়ের সফলতায় প্রশংসার পাশাপাশি আরো বড় হবার উপদেশ দিয়েছেন, যা আমার সফলতা অর্জনে কাজে লেগেছে। অন্যদিকে, আমার ক্যাম্পাস ও আবাসিক হল মুক্তিযোদ্ধা জিয়াউর রহমান হলের বন্ধু-বান্ধব, ছোটভাই, বড়ভাই ও রুমমেটরা আমাকে সর্বদা উৎসাহ দিয়ে গেছেন। তাই আমি তাদের প্রতি আজীবন কৃতজ্ঞ থাকবো ।
ব্রেকিংনিউজ : আপনার ভবিষ্যৎ পরিকল্পনা কি?
আবু সুফিয়ান : আমি আসলে শিক্ষকতা করার বিষয়ে ছোটবেলা থেকেই আমার ভাল লাগা রয়েছে,তবে শিক্ষকতা পেশা ছাড়া অন্যকোন পেশায়-ও যদি থাকি,এমনকি একজন আলু পটলের ব্যবসায়ী হলেও আমি আমার জন্মভূমী বাংলাদেশের জন্য একফোটা রক্ত দিয়ে হলেও অবদান রাখতে চাই। দেশের জন্য আমি জীবন দিয়ে হলেও শেষদিন অবদি অবদান চেষ্টা করে যাব।
ব্রেকিংনিউজ : রাষ্ট্রবিজ্ঞানের ছাত্র হিসেবে বাংলাদেশের বর্তমান সার্বিক রাষ্ট্রীয় পরিস্থিতি নিয়ে আপনার ভাবনা সম্পর্কে বলুন ।
আবু সুফিয়ান : দেশের বর্তমান যে অবস্থা বিশেষ করে জাতির জনক বঙ্গবন্ধুর কন্যা বর্তমান প্রধানমন্ত্রী শেখ হাসিনার গণতন্ত্রের সাথে সমান্তরালভাবে  উন্নয়নের যে পরিকল্পনা তা আমার বেশ মনে ধরেছে । আমি ব্যক্তিগত ভাবেও এই মডেল নিয়ে আমেরিকার নিউজার্সির সাউথ এশিয়া জার্নালে ‘চ্যালেঞ্জ অব সাসটেইনিবিলিটি” নিয়ে লিখেছি । আমাদের দেশের উন্নয়নের বর্তমান মডেল ইতিবাচক বলেই সম্প্রতি বিশ্বব্যাংকের প্রেসিডেন্ট ও চীনের প্রেসিডেন্ট বাংলাদেশ ঘুরে গেছেন এবং তাদের সাথে আমাদের সরকার বিভিন্ন ধরণের ইতিবাচক সমঝোতা চুক্তি করা হয়েছে । এছাড়া জিডিপির গ্রোথ এই বিশ্বমন্দার মধ্যেও ৬ এর অনেক উপরে যা আমাদের দেশের উন্নয়নের গতিশীলতাকেই নির্দেশ করে। তবে কিছু প্রতিবন্ধক্তাও রয়েছে যেমন,রাজনৈতিক সমঝোতার অভাব, সামাজিক ক্ষেত্রে অস্থিরতা রয়েছে যা থেকে ইতিবাচকভাবেগণতান্ত্রিক রাজনৈতিক দলগুলোকে বের হয়ে আসা উচিত ।
ব্রেকিংনিউজ : দেশের কথা প্রসঙ্গে বাংলাদেশের বর্তমান রাজনৈতিক সংস্কৃতির নিরিখে দেশের গণতন্ত্রের ভবিষ্যত কেমন হবে মনে করেন?
আবু সুফিয়ান : দেশের রাজনীতিতে ক্ষমতায় রদবদলের কিছু প্রক্রিয়া রয়েছে ,তার সাথে সংশ্লিষ্ট এ্যাজেন্সি ও সাব সিস্টেমগুলো যদি সঠিকভাবে কাজ করে এবং তৃণমূল থেকে কেন্দ্রীয় পর্যন্ত যদি জবাবদিহিতা নিশ্চিত করা যায় তবে এ দেশ রাজনীতেও একদিন বিশ্বের মডেল হবে। সেটা অবশ্য সময় সাপেক্ষ বিষয়, বিশ্বের বিভিন্ন দেশ বিশেষ করে ইউরোপের রাজনৈতিক ইতিহাস সুদীর্ঘকালের রক্তক্ষয়ী বলয় পেরিয়ে আজ বিশ্ব গণতন্ত্রের উত্তম নিদর্শন হিসেবে পরিগনিত হচ্ছে,সে তুলনায় আমাদের দেশ একটি নবীন দেশ ,সময়ের পরিক্রমায় এখানে অবশ্যই ইতিবাচক রাজনৈতিক সংস্কৃতির বিকাশ ঘটবে । রাজনৈতিক চরিত্র , সাধারণ জনগণ ও রাষ্ট্রীয় প্রতিষ্ঠানগুলো যদি তাদের সঠিক দায়িত্বে আপসহীন দেশপ্রেম পোষোণ করে তবে বাংলাদেশ খুব দ্রুতই বিশ্বের অন্যতম মডেল রাষ্ট্রে পরিণত হবে ।
ব্রেকিংনিউজ : বর্তমান রাষ্ট্রীয় শাসনে ক্ষমতার রদবদল হওয়া উচিত কি না ,বা;  ক্ষমতাসীনদের শাসনে কি ধরণের সংযোজন বিয়োজন প্রয়োজন মনে করেন ?
আবু সুফিয়ান : বর্তমান সরকারের দেশ পরিচালনার ধরন ও অবকাঠামোগত পরিকল্পনা আমার সঠিক-ই মনে হয়। পরিবর্তন তো সব সময়ই দরকার । তবে বর্তমান সরকারকে তুলনামূলকভাবে আমি ইতিবাচকই মনে করব। সাম্প্রতিক কালে সিটি কর্পোরেশনের মেয়র নির্বাচনে যোগ্যতার অগ্রাধিকার ইতিবাচক রাজনৈতিক শুভ সংস্কৃতির ইঙ্গিত বহন করে ।আমার মনে হয় এখানে একদিন ইতিবাচক শাসনতান্ত্রিক পরিবর্তনও আসবে ,সেটা দ্রুত হলেই দেশের জন্য মঙ্গলজনক হবে।
ব্রেকিংনিউজ : আমাদের দেশে পুনরায় তত্ত্বাবধায়ক সরকারের অধীনে জাতীয় নির্বাচনের প্রয়োজনীয়তা সম্পর্কে আপনার কি মনে হয়?
আবু সুফিয়ান : এটি আসলে আমাদের দেশের একটি  সংকটকালে প্রবর্তিত হয়েছিলো। আসলে এ নিয়ে এদেশের প্রধান দুই রাজনৈতিক দলের মধ্যে মতৈক্য দরকার। তাদের মধ্যে দেখা যায় বিভিন্ন ক্ষেত্রেই কোন মতৈক্য নেই। এক দল যা সমর্থন করে অন্যদল তা করবেনা এটি দেশের দীর্ঘকালের পুরোনো সংস্কৃতি। তবে শুধুমাত্র নির্বাচন কমিশনকে অবাঁধ স্বাধীনতা দেয়া হলে তত্ত্বাবধায়ক সরকারের কোন প্রয়োজনীয়তা নেই। যেমনটি আমরা প্রতিবেশী দেশ ভারতেও দেখি নির্বাচন কমিশন স্বাধীন হওয়ায় সেখানে নির্বাচন নিয়ে দুর্নীতির কোন সুযোগ নেই, এছাড়া ইউরোপের দেশগুলোতেও আমরা একই চিত্র দেখতে পাবো। আর নির্বাচন কমিশন পূর্ণ স্বাধীনতা না পেলে অনেকেই অবশ্য তত্ত্বাবধায়ক সরকারের প্রয়োজনবোধ করবেন। আর রাজনীতিতে যদি সবাই নিজেদের জায়গা থেকে কথা বলার চেয়ে জাতীয় স্বার্থকে প্রাধান্য দেয় তবে দেশে রাজনৈতিক অস্থিরতা থাকবে না ।
ব্রেকিংনিউজ : আপনার রাজনীতি বিষয়ক তাত্ত্বিক  জ্ঞাণ ও প্রজ্ঞাকে আপনি কিভাবে দেশের স্বার্থে কাজে লাগাতে চান?
আবু সুফিয়ান: দেশ বিদেশের বিভিন্ন জার্নালে দেশের বিভিন্ন ইস্যুগুলো নিয়ে লিখালিখি ও বিভিন্ন সেমিনারে সেসব নিয়ে আলোচনা করার চেষ্টা করছি। লক্ষ্য আছে ভবিষ্যতে এই কার্যক্রমগুলোকে আরো বিস্তৃত করা।
ব্রেকিংনিউজ : আপনার অনুজদের প্রতি যে উপদেশ দিতে চান ?
আবু সুফিয়ান : সাফল্য লাভের জন্য অনুজদের প্রতি আমি আমার ব্যক্তিগত দর্শন চাপিয়ে দিচ্ছিনা, তবে সফলতা অর্জনের জন্য সব সময় সংশ্লিষ্ট বিষয়ের প্রতি  সততা, ভালবাসা, পরিশ্রম ও ত্যাগ প্রদর্শন করা হলে ব্যক্তির সফলতা অবশ্যই নিশ্চিত হবে ।
ব্রেকিংনিউজ : আপনার পরিশ্রমী ছাত্রজীবনে কখনো কোন নারীর প্রেমে পড়েছিলেন?
আবু সুফিয়ান : আসলে নবম শ্রেণিতে থাকতে একজনের প্রেমে পড়েছিলাম,সে এখন কোথায় আছে জানিনা,আশা করি তিনি ভালই আছেন (লাজুক হাসি )
ব্রেকিংনিউজ : আপনার রেকর্ড করা সাফল্যে মুগ্ধ হয়ে কোন রমনী আপনাকে প্রেম নিবেদন করেনি ?
আবু সুফিয়ান : এখন অবদি তেমনটি হয়নি। তবে ভবিষ্যতে নিশ্চয়ই কিছু হবে । (হাসি )
ব্রেকিংনিউজ : সময় দেবার জন্য আপনাকে ধন্যবাদ এবং আপনার ভবিষ্যত সাফল্যের জন্য শুভকামনা।
আবু সুফিয়ান : আপনাকে ও ব্রেকিংনিউজকেও অসংখ্য ধন্যবাদ।
ব্রেকিংনিউজ/ ইএটি/ এমআর
সাক্ষাৎকার
‘৮০ ভাগ রাজনীতিবিদই দুর্নীতিপ্রবণ’
‘সিনেমা বানাতেই এসেছি’
‘পরবর্তী নির্বাচন নাও হতে পারে’
‘বাংলাদেশ নয়, সামরিক চুক্তির উদ্যোগ ভারতের’
‘মায়ের উৎসাহই ছিল আমার বড় প্রেরণা’
বিশিষ্টজনদের ভাষা ভাবনা ও বর্তমান প্রেক্ষাপট
সর্বশেষ খবর
টেস্ট মর্যাদা পেল আফগানিস্তান-আয়ারল্যান্ড
আফগানিস্তানে বোমা হামলায় নিহতের সংখ্যা বেড়ে ২৯
নিউজ টাঙ্গাইল পত্রিকার ঈদ সামগ্রী বিতরণ
‘বাজেটে অসঙ্গতির কারণে নিম্নমানের গাড়ি আমদানি হবে’
সুন্দরবনে অস্ত্রসহ ৩ জলদস্যু আটক
সংবাদপত্রের ওপর কর প্রত্যাহারের দাবি তথ্যমন্ত্রীর
ঈদ কবে জানা যাবে রবিবার
গণতন্ত্র ফিরে পেতে জিয়ার আদর্শকে মানতে হবে: দুদু
ভারতকে খুশি করতে বাকিদের লাভ কমালো আইসিসি!
তানোরে মন্দিরের তালা ভেঙে প্রতিমা ভাঙচুর
সর্বাধিক পঠিত
প্রচ্ছদ
জাতীয়
রাজনীতি
আইন-আদালত
অর্থ-বাণিজ্য
রাজধানী
আন্তর্জাতিক
খেলাধুলা
বিনোদন
মিডিয়া
তথ্য প্রযুক্তি
৮ বিভাগ
শিক্ষাঙ্গন
প্রবাস
লাইফস্টাইল
ভারত
স্বাস্থ্য
মজার খবর
আরো
শিল্প-সাহিত্য
পরিবেশ
মতামত
সাক্ষাৎকার
প্রকাশক ও সম্পাদক: মো: মাইনুল ইসলাম
শারাকা ম্যাক, ২এইচ-প্রথম তলা,
৩/১-৩/২ বিজয়নগর, ঢাকা- ১০০০
ফোন: ৯৩৪৮৭৭৪-৫, ফ্যাক্স: ৮৩৯১৫২৪
বার্তাকক্ষ: +৮৮০ ১৬৭৮ ০৪০২৩৮, +৮৮০ ২৮৩৯ ১৫২৫
ই-মেইল:
news@breakingnews.com.bd,
bnbd.reporter@gmail.com,
bnbdcountry@gmail.com
Copyright © 2017 All rights reserved